סטיוארט ארמסטרונג

סטיוארט ארמסטרונג (באנגלית: Stuart Armstrong; נולד ב-30 במרץ 1992) הוא כדורגלן סקוטי המשחק בעמדת הקשר בונקובר וייטקאפס ובנבחרת סקוטלנד. ארמסטרונג שיחק במחלקות נוער חובבניות מקומיות, וב-2009 עבר למחלקת הנוער של דנדי יונייטד. בנובמבר 2010 ערך את הופעת הבכורה שלו בקבוצה הבוגרת, בניצחון 1–0 על המילטון אקדמיקל. בדצמבר 2011 כבש את שער הבכורה שלו, בתיקו 2–2 עם סנט מירן. באוקטובר 2012 האריך את חוזהו בשלוש עונות נוספות. בפברואר 2013 היה מועמד לתואר שחקן החודש בליגת העל הסקוטית. באותה עונה היה מועמד לתואר "הכדורגלן הצעיר של השנה בליגה הסקוטית", בו זכה לבסוף לי גריפית'ס. עם זאת, ארמסטרונג זכה באותה עונה בתואר "הכדורגלן הסקוטי הצעיר של השנה". בתום עונת 2013/2014 היה מועמד שוב לתואר "הכדורגלן הצעיר של השנה בליגה הסקוטית", ונכנס לנבחרת העונה בסקוטלנד. במדי דנדי רשם ארמסטרונג 150 הופעות (109 מתוכן בהרכב) וכבש 22 שערים בכל המסגרות. בינואר 2015 דחתה דנדי שתי הצעות עליו מסלטיק, אך בפברואר אושרה העסקה וארמסטרונג עבר לסלטיק. הוא לא היה יכול להשתתף בגמר גביע הליגה הסקוטית, בו שיחקה סלטיק במרץ 2015 נגד קבוצתו לשעבר, דנדי, וזכתה בגביע לאחר ניצחון 2–0. בפברואר 2015 כבש את שער הבכורה שלו בהופעת הבכורה שלו בקבוצה, בניצחון 3–0 על פרטיק ת'יסל. בתום העונה נבחר שוב לנבחרת העונה בסקוטלנד. בעונת 2016/2017 כבש 17 שערים בכל המסגרות, כשסלטיק זוכה בטרבל מקומי, ונכנס בפעם השלישית לנבחרת העונה בסקוטלנד. גם בעונה הבאה זכתה הקבוצה בטרבל, אך ארמסטרונג נעדר מחלקה בשל פציעות. ביוני 2018 נרכש על ידי סאות'המפטון מהפרמייר ליג ב-7 מיליון פאונד, וחתם על חוזה לארבע עונות. ב-12 באוגוסט 2018 ארמסטרונג ערך את הופעת הבכורה שלו בתיקו 0–0 מול ברנלי. ב-24 בנובמבר הבקיע את שערו הראשון בקבוצה, בהפסד 3–2 לפולהאם בליגה. ב-1 בינואר 2021 האריך את חוזהו בשלוש עונות וחצי. ב-3 בספטמבר 2024 חתם בונקובר וייטקאפס מה-MLS. סלטיק אליפות סקוטלנד (4): 2014/2015, 2015/2016, 2016/2017, 2017/2018 הגביע הסקוטי (2): 2016/2017, 2017/2018 גביע הליגה הסקוטית (2): 2016/2017, 2017/2018 אישיים השחקן הסקוטי הצעיר של העונה (1): 2012/2013 נבחרת העונה בסקוטלנד (3): 2013/2014, 2014/2015, 2016/2017 שחקן החודש בליגה הסקוטית (1): אוקטובר 2012 השחקן הצעיר של החודש בליגה הסקוטית (1): ספטמבר 2013 מדיה וקבצים בנושא סטיוארט ארמסטרונג בוויקישיתוף סטיוארט ארמסטרונג, באתר Transfermarkt סטיוארט ארמסטרונג, באתר Soccerway סטיוארט ארמסטרונג, באתר BDFutbol סטיוארט ארמסטרונג, באתר WorldFootball.net סטיוארט ארמסטרונג, באתר National Football Teams סטיוארט ארמסטרונג, באתר FootballDatabase.eu "Armstrong cash leaves club in 'shock'". BBC Sport (באנגלית בריטית). נבדק ב-2022-06-07. BBC Sport - St Mirren 2-2 Dundee Utd, web.archive.org, ‏2016-01-27 "Dundee Utd extend duo's contracts". BBC Sport (באנגלית בריטית). נבדק ב-2022-06-07. Euan McArthur, Dundee United boss Peter Houston tips Stuart Armstrong to be next big thing, Daily Record, ‏2012-10-24 (באנגלית) "Celtic dominate player of year list". BBC Sport (באנגלית בריטית). נבדק ב-2022-06-07. "Terrors and Celtic trios in PFA team". BBC Sport (באנגלית בריטית). נבדק ב-2022-06-07. "Celtic and Burnley bid for Armstrong". BBC Sport (באנגלית בריטית). נבדק ב-2022-06-07. "Armstrong denies United exit request". BBC Sport (באנגלית בריטית). נבדק ב-2022-06-07. "Celtic complete deals for United duo". BBC Sport (באנגלית בריטית). נבדק ב-2022-06-07. Craig Swan, Partick Thistle 0 Celtic 3: Mackay-Steven and Armstrong off to a flier for Hoops, Daily Record, ‏2015-02-12 (באנגלית) "Brown & Armstrong ruled out for Scots". BBC Sport (באנגלית בריטית). נבדק ב-2022-06-07. "Armstrong closer to Southampton move". BBC Sport (באנגלית בריטית). נבדק ב-2022-06-07. "I don't miss Scottish game - Armstrong". BBC Sport (באנגלית בריטית). נבדק ב-2022-06-07. "Armstrong 'excited' by Southampton move". BBC Sport (באנגלית בריטית). נבדק ב-2022-06-07. Southampton 0-0 Burnley: Alex McCarthy and Joe Hart shine in stalemate, Sky Sports (באנגלית) "Mitrovic double earns Ranieri first win". BBC Sport (באנגלית בריטית). נבדק ב-2022-06-07. New deal for Armstrong, Southampton FC (באנגלית)